Նա հայտնի էր զարդերի, հագուստների նկատմամբ իր սիրով, 8 ամուսնություններով և առեղծվածային աչքերով։ Էլիզաբեթ Թեյլորն ուներ մանուշակագույն աչքեր և երկշերտ թարթիչներ, որոնք մուտացիայի արդյունք էին։ Էլիզաբեթ Թեյլորն առավել հայտնի է 1963 թվականին նկարահանված «Կլեոպատրա» ֆիլմում խաղացած գլխավոր դերի շնորհիվ ( նույն ֆիլմում Մարկոս Անտոնիոսի դերը մարմնավորել է Ռիչարդ Բարթոնը` իր 7 ամուսիններից մեկը): Երկու անգամ արժանացել է «Օսկար» մրցանակի` 1961 թվականին «Բաթերֆիլդ, 8» ֆիլմում կատարած դերի, երկրորդը` 1967 թվականին «Ո՞վ է վախենում Վիրջինիա Վուլֆից» ֆիլմի համար։ «Օսկարներ» շնորհող Շարժանկարի արվեստի և գիտության ամերիկյան ակադեմիան Էլիզաբեթ Թեյլորին 1992 թվականին հանձնել է «Ջին Հերհոլթի մարդասիրական մրցանակը»` կինոարվեստին ծառայելու և բարեգործական նախաձեռնություններին մասնակցելու համար։ Էլիզաբեթ Թեյլորը բազմաթիվ այլ մրցանակների դափնեկիր է։ Մահացել է 2011թ.-ի մարտի 23-ին Լոս-Անջելեսում: